Berlingske Tidende, 1824-02-27
(Fortsættelse af den i forrige No. afbrudte Kongelige allernaadigste Forordning.)Men saafremt Nogen, uden at være i noget af ovennævnte Tilfælde, attraaer Magistergaden, bør han, for at opnaae Adgang til samme, underkaste sig en Magisterconference i Overeensstemmelse med Universitetets Fundation af 7de Mai 1788, Cap J. S. Til at erhverve Licentiats eller Magistergraden udfordres, at Candidaten over et Emne, hvilket han selv kan vælge, forfatter, og til vedkommende Facultet indsender en Afhandling i det latinske Sprog; at Facultetet antager denne; samt at Forfatteren offentlig, efterat Afhandlingen er bleven trykket tilligemed i Facultetets Dom derover, forsvarer den i samme Sprog og absqve præsidio saaledes, at Facultetet finder ham værdig til den Grad, som han attraaer, hvorefter Vor Direction for Universitetet og de lærde Skoler derom har at gjøre allerunderdanigst Jndberetning til Vor allerhøieste Resolution, forinden hvis Meddelelse Graden ikke kan confereres. S. 4. Adgang til Doctorgraden i det theologiske, juridiske og philosophiske Facultet skal være forbeholdt Mænd af bekjendt Lærdom, der ere i anseelige Embeder, eller ved videnskabelige Skriften have udmærket sig, hvad enten disse forhen have erholdt Licentiat eller Magistergraden, eller ikke. Men ingen af disse sidstnævnte Grader skal, naar den senere end denne Forordning er erhvervet, medføre i og for sig nogen Adgang til den theologiske, juridiske eller philosophiske Doctorgrad. J det medicinske Facultet derimod maa Licentiatgraden fremdeles give Adgang til Doctorgraden. s. S. Doctorgraden i alle Faculteter erhverves paa samme Maade, i samme Orden og under samme betingelser, som angaaende Licentiat= og Magistergraden i §. 3 er foreskrevet. Dog ville Vi fremdeles have Universitetet tilladt, saavel at indbyde Videnskabsmænd, der ere i anseelige Stillinger, eller ved Skrifter have udmærket sig, til at erhverve Doctorgraden ved en latinsk Afhandlings offentlige Forsvar, som ogsaa, efter Meddelelse af Vo allernaadigste Tilladelse, at conferere samme Grad ved Æresdiplom uden foregaaende Disputats. J. S. Ligeledes maae den Adgang, som ved Universitetets Fundation af 7de Mai 1788, Cap. V. H. 6 er tilstaaet fremmede lærde til at erhverve academiske Grader paa samme Maade og under samme betingelser, som for Jndfødte ere bestemte, fremdeles vedblive. H. 7. Licentiater og Magistre, saavel de nuværende som de tilkommende, have Ret til at holde academiske Forelæsninger over det Discipliner, som henhøre under det Facultet, i hvilket de ere promoverede, hvorhos de sidstnævnte beholde den i Forordningen af 7de November 1809 §. 98 omtalte Dimissionsret, dog saaledes, at de inden et Aar, før de ville benytte denne Rettighed, bør anmelde Dimitteendens Navn for det philosophiske Facultets Decanus. s. 8. Doctorer i Theologien have Rang i 6te Klasse No. 3, Doctorer i Lovkyndigheden i 3de Klasse No. 1, Doctorer i Medicinen og i Philosophien, de sidste med den i §. 11 fastsatte nærmer, Bestemmelse, i 8de Klasse No. 2 efter Rangforordningen af 14de October 1716. Derhos medfører enhver Doctorværdighed samme Rettigheder som den lavere Grad i vedkommende Facultet, og endvidere Ret til at bære, som academisk Hæderstegn, en Doctorring, med et for alle Faculteter fælles Emblem, liig den, som bruges ved Doctorers Creation. s. 9. Ved Anmeldelsen af academiske Forelæsninger have Doctorer, Licentiater og Magistre at forholde sig efter Placaten af 25de Juli 1821, anden Post. S. 10. Med Promotionen til Doctorværdigheder og Meddeles sen af Licentiat= og Magistergraden skal fremdeles forholdes, som hidtil, forsaavidt denne Forordning ikke der medfører nogen Forandring. s. 11. De i H. 8 ommeldte Rettigheder skulle ogsaa tilkomme : Doctores Theologi, Juris og Medicinæ, som allerede have erholdet saadan Grad. Ligeledes skulle de nuværende Magistri artium & Doctores philosophiæ, som ere i anseeligt Embede, saasom Professorat eller Rectorat, nyde de i denne Forordnings F. 8 bestemte Rettigheder. Men andre Magistri artium i Doctores philosophie beholde alene de Rettigheder, af hvilke de nu ere i Besiddelse; dog, naar nogen af dem herefter maatte indtræde i anseeligt Embede, eller have gjort sig bekjendt ved lærde Skrifter, kunne ham, naar han dertil af Vor Direction for Universitetet og de lærde Skoler allerunderdanigst for Os indstilles, blive forundt lige Rettigheder med de herefter creerede Doctorer i Philosophien. Dem, som for denne Forordning have erholdet Licentiatgraden, skal deres Ret til at melde sig for at disputere for Doctorgraden, være forbeholdt, forsaavidt det ikke ved Gradens Meddelelse er anderledes bestemt. Hvorefter alle Vedkommende sig allerunderdanigst have at rette.